Hierdie randrekker is uitgedink toe ek en kosfotograaf Berna Coetzee besig was om foto’s te neem vir ’n pasta-artikel en daar ’n paar bestanddele oorgebly het. Nou maak ek dit gereeld omdat dit so vinnig, lekker en boonop ekonomies is.
Kook die pasta in ’n groot kastrol met vinnig kokende soutwater tot gaar, maar steeds ferm. Terwyl die pasta kook, verhit die olie in ’n pan en braai die ui en knoffel oor lae hitte tot gaar. Voeg die murgpampoentjies by en braai tot gaar.